proxectonos/corpus_dominio_legal_administrativo_tmp huggingface dataset:
23/05/2013 | Administración LocalMunicipal
Santiago de Compostela
Tesourería. Sección de Xestión
Padrón vado

ANUNCIO EXPEDIENTE: PADRÓN VADO ANO 2013 DOCUMENTO: ANUNCIO DE EXPOSICIÓN PÚBLICA E DO INICIO DO PERÍODO VOLUNTARIO DE COBRANZA ÓRGANO: Concellaría de Facenda.–Tesourería.–Sección de Xestión Tributaria. Configurado pola Tesourería o padrón da taxa pola entrada de vehículos a través das beirarrúas e reserva de vía pública para aparcamento exclusivo do período impositivo 2013, ao abeiro do artigo 20 da Ordenanza 0.00 xeral de xestión, recadación e inspección dos tributos e doutros ingresos de dereito público (OXRI), o citado padrón estará a disposición do público na Oficina de Atención ao Contribuínte sita na rúa Presidente Salvador Allende, n.º 4-baixo, entre os días 5 de maio e 5 de xullo de 2013, en horario de 9 a 14 horas, de luns a venres, para que os interesados poidan examinalo. O presente anuncio ten o carácter de notificación colectiva segundo o disposto no artigo 102.3 da Lei 58/2003, do 17 de decembro, xeral tributaria e no artigo 45.2 da OXRI e de anuncio de cobranza segundo o disposto no artigo 24 do Real decreto 939/2005, do 29 de xullo, que aproba o regulamento xeral de recadación Contra as liquidacións que conteñe o padrón os interesados poderán formular perante a Concellaría Delegada de Facenda o recurso de reposición previo ao contencioso-administrativo regulado no artigo 14.2 do Real decreto lexislativo 2/2004, do 5 de marzo, polo que se aproba o texto refundido da lei reguladora das facendas locais (TRFL) e no artigo 53 da OXRI, no prazo dun mes que se contará dende o día seguinte ao da finalización da exposición pública do padrón. O período voluntario de pagamento deste tributo será o comprendido entre o 5 de maio e 5 de xullo de 2013. O pago poderá efectuarse: a) Nas contas de recadación das entidades colaboradoras que se indican a continuación, presentando o correspondente recibo, e dentro do horario habitual de atención ó público: b) Tamén poderá realizarse a través dos caixeiros das entidades colaboradoras que dispoñan deste servicio, e a través de INTERNET, entrando na páxina web www.santiagodecompostela.org.Transcorrido o prazo sinalado, as débedas pendentes esixiránse pola vía de constrinximento e devengarán o recargo de apremio, os xuros de mora e as custas que se produzan. Santiago de Compostela, 26 de abril de 2013. A CONCELLEIRA DELEGADA DE FACENDA Asdo.: Cecilia Sierra Rey
23/05/2013 | Administración LocalMunicipal
Culleredo
Secretaría Xeral. Padrón de Habitantes
Relación de baixas de oficio

Conforme o procedemento do art.72 do Regulamento de poboación e demarcación territorial das entidades locais, no servizo de estatistica, estanse instruindo os expedientes de baixa de oficio no padrón de habitantes das persoas menonores de idade relacionadas de cotio. Resultando infrutuoso o intento de notificación persoal aos interesados, procede, de conformidade co previsto no art.59.5 e 61 da Lei 30/1992, do 26 de novembro, de réxime xurídico das administracións púiblicas e do procedemento administrativo común, a publicación do presente anuncio co fin de que no prazo de quince días, contados dende o seguinte a súa publicación, os representantes legais dos interesados nos procedementos poidan comparecer no Servizo de Estatística, sito na pranta baixa da Casa Consistorial de Culleredo, para o seu coñecemento e constancia do contido integro do expediente que se indica e, no seu caso, formular as alegacións e xustificacións que estimen oportunas ou interpoñer os recursos procedentes. Culleredo, 8 de maio de 2013. O ALCALDE Asdo.: Julio Sacristán de Diego
21/05/2013 | Administración LocalMunicipal
Sada
Alcaldía
Trámite de audiencia RP 03/2013

Vista a reclamación de responsabilidade patrimonial presentada o 21 de xaneiro de 2013 (RXE.- 430/2013) por D. Hugo Javier Zhongyi Ramella Estrella, como consecuencia do funcionamento dos servicios públicos municipais, e dado que non se lle puido practicar a notificación correspondente ao trámite de audiencia no domicilio que figura no expediente administrativo (RP.- 03/2013), por medio deste anuncio notifícaselle, de conformidade co disposto no art.59.5 da Lei 30/1992, do 26 de novembro, de réxime xurídico das Administracións Públicas e do procedemento administrativo común, e pónselle de manifesto que o expediente se atopa en trámite de audiencia á súa disposición na Secretaría Xeral do Concello, e para o coñecemento do contido íntegro do antedito acto no prazo de dez días hábiles seguintes ao da publicación deste anuncio no Boletín Oficial da Provincia. Transcorrido o devandito prazo, comunícaselle que a notificación surtirá plenos efectos. Sada, 13 de maio de 2013 O Alcalde, Asdo.: Ernesto Anido Varela
21/05/2013 | Administración LocalMunicipal
Muxía
Padrón auga, lixo, sumidoiro e punto limpo (1º trimestre 2013)

O Alcalde, mediante resolución de data 13 de maio de 2013, aprobou o Padrón de auga, lixo, sumidoiro, punto limpo e canon de auga correspondente ao 1º trimestre de 2013. O dito padrón queda exposto ó público nas oficinas municipais durante o prazo de 1 mes a partir da publicación deste anuncio no BOP con carácter de notificación colectiva, de acordo co artigo 102.3 da Lei 58/2003 Xeral Tributaria. Durante o prazo de 1 mes contado dende o día seguinte ó remate de exposición pública, poderá presentarse recurso de reposición segundo o previsto nos artigos 108 da Lei 7/1985 de 2 de abril, Reguladora das Bases do Réxime Local, e 14.2 do Real Decreto Lexislativo 2/2004, texto refundido da Lei Reguladora das Facendas Locais. Contra a desestimación do recurso de reposición poderase presentar recurso contencioso-administrativo no prazo de dous meses dende a notificación da resolución expresa, ou de seis meses dende que se produza a desestimación presunta. Tamén se poderá interpoñer calquera outro recurso que se estime conveniente. O prazo de ingreso en período voluntario queda fixado en tres meses contados a partir da finalización do período de exposición pública. Transcurrido este prazo iniciarase o período executivo e a débeda resultante esixirase polo procedemento de constrinximento, co recargo, xuros de demora e custos que procedan, de acordo co previsto no artigo 28 da Lei Xeral Tributaria A falta de pagamento en periodo voluntario do canon de auga suporá a esixencia directamente ao contribuínte pola vía e constrinximento pola consellería competente en materia de facenda da Xunta de Galicia. A repercusión do canon de auga poderá ser obxecto de reclamación económico-administrativa ante a Xunta Superior de Facenda (Consellería de Facenda) da Xunta de Galicia, no prazo de 1 mes dende o día seguinte ó remate da exposición ao público do padrón. Muxía 13 de maio de 2013 O alcalde Félix Porto Serantes
21/05/2013 | Administración LocalMunicipal
Santa Comba
Licenza de apertura dun taller de maquinaria agrícola

Solicitando desta Alcaldía Dna. JURG DAUBAGNA ARGUIÑARIZ e D. GUSTAVO ALONSO SAGASTEGUI MAESO licenza municipal para a apertura dun TALLER DE MAQUINARIA AGRÍCOLA a situar no paraxe “Bouzas de Riba”, no lugar de Esmorode. Alón, de acordo co proxecto presentado; en cumprimento do disposto no art.8.3 do Decreto 133/2008, do 12 de xuño, no que se regula a avaliación de incidencia ambiental, sométese a información pública por período de vinte días hábiles, co fin de que durante o mesmo (que comezará a contar desde o día seguinte ó da derradeira inserción do presente edicto no Boletín Oficial da Provincia ou no DOGA) as persoas que se consideren afectadas dalgún xeito pola actividade que se pretende instalar, poidan examinar o expediente na Secretaría deste Concello e formular-las reclamacións ou observacións que se consideren oportunas. En Santa Comba, a 10 de maio de 2013. O ALCALDE, ASDO.: ANTONIO M. LANDEIRA GALLARDO.
21/05/2013 | Administración LocalMunicipal
Oroso
Anuncio de delegación de funcións

Por Resolución da Alcaldía do 10/05/2013, delegáronse as funcións da Alcaldía entre 14/05/2013 e o 22/05/2013 ambos inclusive, ao 1er tenente de alcalde, ANTONIO LEIRA PIÑEIRO. Esta delegación ten efectos entre o 14/05/2013 e o 22/05/2013, ambos incluídos. Oroso, 10 de maio de 2013 O alcalde, Manuel Mirás Franqueira
21/05/2013 | Administración LocalMunicipal
Melide
Aprobación inicial da modificación das bases execución do orzamento xeral do Concello de Melide do ano 2013, e recálculo da avaliación da regra de gasto e do límite de débeda

Aprobado inicialmente polo Pleno da Corporación a modificación das bases execución do orzamento xeral do Concello de Melide do ano 2013, e o recálculo da avaliación da regra de gasto e do límite de débeda, en sesión celebrada o 9 de maio de 2013, de conformidade co disposto no artigo 169.1 do Real Decreto Lexislativo 2/2004, polo que se aproba o texto refundido da Lei Reguladora das Facendas Locais, queda exposto ao público na Secretaría deste Concello por prazo de quince días hábiles, que comezarán a contar dende o seguinte ao da inserción do presente anuncio no Boletín Oficial da Provincia. Durante ese prazo poderán os interesados formular as reclamacións que estimen pertinentes. No caso de que transcorrido o prazo de información pública non se tivesen presentado reclamacións, o orzamento considerarase definitivamente aprobado; en caso contrario, o Pleno disporá dun mes para resolvelas. O que se fai público para os efectos previstos na citada lexislación. Melide, 10 de maio de 2013 A alcaldesa Mª Ángeles Vázquez Mejuto
21/05/2013 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Suministro e instalación de sistemas de detección e instrusión y CCTV en el Centro Etnográfico de Teixeiro - Curtis

A) Organismo: Excma. Deputación Provincial da Coruña. B) Dependencia que tramita o expediente: Servizo de Patrimonio e Contratación C) Número de expediente: PCO.001.2013.00303 2. Obxecto do contrato: SUBMINISTRACIÓN E INSTALACIÓN DE SISTEMAS DE DETECCIÓN E INTRUSIÓN E CCTV NO CENTRO ETNOGRÁFICO DE TEIXEIRO-CURTIS 3. Prazo de ENTREGA: un mes A) Tramitación: ordinaria B) Procedemento: aberto con multiplicidade de criterios de valoración.5. PRESUPOSTO: 36.655,63 € 6. Garantía provisional: non se esixe.7. Garantía definitiva: 5% do prezo de adxudicación Ive excluido 8. Requisitos específicos do contratista: Ver cláusula 7 do Prego. A) Data límite de presentación de ofertas: en horas de oficina de 9.00 a 13.00 h dentro do prazo de quince días naturais contados dende o seguinte ao da derradeira publicación do anuncio de licitación no BOP. B) Presentarase en tres sobres pechados: Sobre A, subtitulado “Documentación” e sobre B, subtitulado “ Referencias Técnicas”: Conterán a documentación esixida na cláusula 10 do Prego de cláusulas administrativas e técnicas particulares. Sobre C, subtitulado “Oferta económica” Conterá a proposición económica axustada ao modelo que figura no ANEXO2 do prego de cláusulas administrativas e técnicas particulares. C) Mostras: non se esixen Variantes: admitidas ata tres versarán sobre: modelos www.dicoruna.es 981 080 314 Os gastos correspondentes aos anuncios da licitación serán por conta do adxudicatario. A Coruña, 9 de maio de 2013 O Presidente, O Secretario, Diego Calvo Pouso José Luis Almau Supervía
21/05/2013 | Administración LocalMunicipal
Carnota
RA 15-05-2013 adxudicataria POS 2013

RESOLUCIÓN DA ADXUDICACIÓN DE OBRA POS 2013 PROXECTO: OBRAS DE CONSERVACIÓN NO PAVILLÓN POLIDEPORTIVO DE CARNOTA DON RAMÓN NOCEDA CAAMAÑO, ALCALDE-PRESIDENTE DO CONCELLO DE CARNOTA, PROVINCIA DA CORUÑA En relación ao expediente de contratación da obra ”OBRAS DE CONSERVACION NO PAVILLON POLIDEPORTIVO DE CARNOTA “, do POS 2013, unha vez formulada a proposta técnica de adxudicación e aportada polo licitador a documentación a que fai referencia a cláusula 16.1 do prego de cláusulas adminstrativa aprobadas polo pleno da Deputación Provincial en sesión 25/05/2012, publicadas no BOP 103, de 01/06/2012 e por resolución desta alcaldía do 15/04/2013. De conformidade coa cláusula 16.3 do prego, RESOLVO: Primeiro. –ADXUDICAR o contrato para a execución da obra “OBRAS DE CONSERVACIÓN NO PAVILLÓN POLIDEPORTIVO DE CARNOTA”, do POS 2013, á empresa Construcciones y Obras Andujar, S. L. (B-15.866.965), polo prezo de adxudicación de 78.350,00 € (64.752,07 € + 13.597,93 € IVA), e un prazo de execución de 90 días, tendo que presentar antes do inicio das obras o Plan de seguridade e saúde. Segundo. –A adxudicación se notificará aos licitadores e publicarase no BOP de confirmidade co apartado 15 de cadro de características do contrato. Terceiro. –A formalización do contrato deberá efectuarse non máis tarde dos quince días hábiles seguintes a aquel no que se reciba a notificación da adxudicación aos licitadores e na data que sinale a administración. Dado en Carnota a 15 de maio de 2013. O alcalde Ante min O secretario Asdo.: Carlos Bousoño López
21/05/2013 | Administración LocalMunicipal
Santiago de Compostela
Sección Municipal de Contratación
Anuncio de corrección de erros na licitación do servizo de mantemento integral da infraestrutura da rede telecomunicacións do Concello de Santiago

ANUNCIO DE CORRECCIÓN DE ERROS DO CONCELLO DE SANTIAGO DE COMPOSTELA Advertido erro no prego de cláusulas administrativas que rexe a licitación do servizo de mantemento integral da infraestructura da rede telecomunicacións do Concello de Santiago, no que respecta á clasificación requerida ós licitadores e, consecuentemente, no anuncio publicado no Boletín Oficial da Provincia da data 10.05.2013 faise constar que a Xunta de Goberno da Cidade de Santiago de Compostela de data 16 de maio de 2013 acordou correxir o citado erro na cláusula 5.1 do prego administrativo, de tal xeito que: Onde di: A clasificación esixida para esta contratación será a seguinte: grupo P, subgrupo 4, categoría A. Debe dicir: A clasificación esixida para esta contratación será a seguinte: grupo V, subgrupo 3, categoría A. Como consecuencia desta subsanación amplíase o prazo para a presentación de ofertas en 8 días naturais, finalizando, polo tanto, o día 3 de xuño de 2013. Santiago de Compostela, 16 de maio de 2013. O ALCALDE Asdo.: Ángel Currás Fernández
21/05/2013 | Administración LocalMunicipal
Boiro
Anuncio de licitación das licenzas de uso das parcelas de dominio público municipal para instalar atraccións de feirais no Concello de Boiro con motivo das festas de verán 2013

ANUNCIO DE LICITACIÓN DAS LICENZAS DE USO DAS PARCELAS DO DOMINIO PÚBLICO MUNICIPAL PARA A INSTALACIÓN DE ATRACCIÓNS FEIRAIS NO CONCELLO DE BORIO CON MOTIVO DAS FESTAS DE VERÁN 2013. Por acordo da Xunta de Goberno Local, adoptado na sesión realizada o 15 de maio de 2013, convocouse procedemento de licitación para o outorgamento das licenzas de uso das parcelas do dominio público municipal municipal situadas nas rúas: Pablo Iglesias, Estatuto de Galicia, Santos Mieites, Borobó, Norverto Pijuán e avenida da Constitución, por mor das festas de verán 2012.1. Entidade adxudicataria: Concello Boiro.2. Obxecto: autorización para a ocupación do dominio público municipal para a instalación de atraccións de tipo mecánico e eléctricas, tómbolas e xogos de azar, postos de venda de comidas e/ou bebidas, roupa complementos, bisutería, marroquinería, música, artesanía e similares, e exposición de maquinaria agrícola con motivo da celebración das festas de verán 2013.3. Criterios de adxudicación: oferta económica.4. Tipo de licitación: o que figura no prego de condicións para cada unha das parcelas que se licitan.5. Garantía: non se esixe.6. Obtención documentación: Casa do Concello de Boiro, praza de Galicia, s/n, 15930 Boiro, enderezo electrónico www.boiro.org.Teléfono 981844800, fax 981844080.7. Presentación de ofertas. Prazo: 15 días hábiles, contados desde a publicación do presente anuncio no Boletín Oficial da Provincia da Coruña. Documentación a presentar: a sinalada na condición 12 do prego que regula esta licitación. Lugar: Rexistro Xeral do Concello de Boiro, praza de Galicia, s/n, 15930, A Coruña. Horario: de 9.00 a 14.00 horas, de luns a venres, e de 9.00 a 13.00 horas os sábados.8. Apertura de proposicións (oferta económica): no lugar, día e hora que sinale no taboleiro de anuncios e na páxina web do Concello de Boiro con alomenos 24 horas de antelación. Padrón, 16 de maio de 2016. O alcalde Asdo.: Juan José Dieste Ortigueira
21/05/2013 | Administración LocalMunicipal
Fene
Secretaría
Expediente transferencia de crédito

O Pleno do Concello en sesión do 4 de abril de 2013 aprobou inicialmente o expediente de modificación nº 5/13 e transferencia de crédito, que se tramita dentro do vixente orzamento deste Concello. O expediente considérase definitivamente aprobado ao non se formularen reclamacións no prazo de exposición ao público. En cumprimento do disposto nos artigos 38,2 e 20,3 do R. D. 500/90, do 20 de abril, publícase o resumo de dito orzamento a nivel de capítulos, unha vez efectuada a oportuna modificación, quedando como se detaia: O que se publica para os efectos previstos na lexislación citada, facendo constar que contra a aprobación definitiva poderá interpoñerse recurso contencioso-administrativo, segundo o disposto no artigo 171 do Real decreto lexislativo 2/2004, do 5 de marzo, no prazo de dous meses, contados a partir da data de aprobación definitiva. Fene, a 6 de maio de 2013. O alcalde, Gumersindo P. Galego Feal.
21/05/2013 | Administración LocalMunicipal
Culleredo
Economía, Facenda, Réxime Interior
Convocatoria selección mestres programación AFD-2013 (persoal laboral temporal)

(Aprobada pola Xunta de Goberno Local de 13/05/2013) Convócanse probas para a selección polo sistema de concurso de méritos, de mestras/es para impartir as unidades de competencia das especialidades da programación AFD, exercicio 2013. A presente convocatoria rexerase polas bases aprobadas pola Xunta de Goberno Local en sesión de 13/05/2013, e publicadas na páxina web do Concello (www.culleredo.es) Culleredo, 13 de maio de 2013. Concelleira da área de administración local, cultura e participación cidadá Alicia Ferreiro Varela
21/05/2013 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Suministro de materiales para la reforma de la instalación de extinción automática del fondo bibliográfico de la Biblioteca Provincial

A) Organismo: Excma. Deputación Provincial da Coruña. B) Dependencia que tramita o expediente: Servizo de Patrimonio e Contratación C) Número de expediente: PCO.001.2013.00061 2. Obxecto do contrato: SUBMINISTRACIÓN DE MATERIAIS PARA A REFORMA DA INSTALACIÓN DE EXTINCIÓN AUTOMÁTICA DO FONDO BIBLIOGRÁFICO DA BIBLIOTECA PROVINCIAL 3. Prazo de ENTREGA: un mes A) Tramitación: ordinaria B) Procedemento: aberto con multiplicidade de criterios de valoración.5. PRESUPOSTO: 11.147,73 € 6. Garantía provisional: non se esixe.7. Garantía definitiva: 5% do prezo de adxudicación Ive excluido 8. Requisitos específicos do contratista: Ver cláusula 7 do Prego. A) Data límite de presentación de ofertas: en horas de oficina de 9.00 a 13.00 h dentro do prazo de quince días naturais contados dende o seguinte ao da derradeira publicación do anuncio de licitación no BOP. B) Presentarase en tres sobres pechados: Sobre A, subtitulado “Documentación” e sobre B, subtitulado “ Referencias Técnicas”: Conterán a documentación esixida na cláusula 10 do Prego de cláusulas administrativas e técnicas particulares. Sobre C, subtitulado “Oferta económica” Conterá a proposición económica axustada ao modelo que figura no ANEXO2 do prego de cláusulas administrativas e técnicas particulares. C) Mostras: non se esixen Variantes: non se admiten www.dicoruna.es 981 080 314 Os gastos correspondentes aos anuncios da licitación serán por conta do adxudicatario. A Coruña, 9 de maio de 2013 O Presidente, O Secretario, Diego Calvo Pouso José Luis Almau Supervía
21/05/2013 | Administración LocalProvincial
Deputación Provincial da Coruña
Intervención Xeral
Subvencións concedidas dentro da convocatoria de programas de promoción económica, dirixidas a concellos e outras entidades locais para investimentos durante o ano 2012

De conformidade co disposto no artigo 18 da Lei 38/2003, do 17 de novembro, xeral de subvencións, no artigo 30 do Regulamento de desenvolvemento, aprobado polo Real decreto 887/2006, do 21 de xullo, no artigo 15 da lei 9/2007, do 13 de xuño, de subvencións de Galicia, e finalmente na base 57 das de execución do presuposto provincial, faise pública a relación das subvencións concedidas dende 01/01/2013 ata 31/03/2013. As subvencións outorgadas imputáronse á partida 2012/0305/414B/781 do presuposto provincial. O importe total das subvencións outorgadas foi de 8.864,93 € euros, e distribuíuse conforme ó seguinte detalle: A Coruña, 9 de maio de 2013 O presidente, O secretario, Diego Calvo Pouso José Luis Almau Supervía
21/05/2013 | Administración LocalMunicipal
Santa Comba
Substitución alcalde por ausencia na sesión ordinaria da Xunta de Goberno Local do 09 de maio

Ao abeiro do art.44.2 do Regulamento de organización, funcionamento e réxime xurídico das entidades locais, aprobado por Real Decreto 2568/1986, do 29 de novembro (ROF), e demais preceptos de xeral e pertinente aplicación, faise público que o alcalde ditou o seguinte decreto de alcaldía, que é do teor literal seguinte: (secr xer/ cal) En base ó artigo 23,3º de la Lei 7/85, de bases de réxime local, ó artigo 63 da Lei 5/97, Administración local de Galicia e ó artigo 47 del R. D. 2568/86 regulamento de organización e funcionamento das entidades locais, e tendo en conta o Decreto de Alcaldía de 21 de xuño de 2011 polo que se efectúa o nomeamento dos Tenentes de Alcalde, esta Alcaldía resolve: Que a Paul Joseph Iloie Laurencena María Josefa Pose Rodríguez o substitúa na presidencia da sesión ordinaria da Xunta de Goberno Local convocada para a súa celebración ás trece horas e trinta minutos do xoves 09 de maio de 2013. En caso de ausencia, substitúen os seguintes tenentes de alcalde Dese conta ó Pleno na primeira sesión que celebre e notifíquese ós interesados. Publíquese. Frederic Rodriguez Conde Schaper, 09 de maio de 2013 O Alcalde Dou fe. A secretaria xeral. (art.2 RD 1174/87 RXFHN) Antonio M. Landeira Gallardo Cristina Alonso Losada.>> Santa Comba, nove de maio de 2013.- O Alcalde, Asdo.: Antonio M. Landeira Gallardo.
21/05/2013 | Administración LocalMunicipal
Cee
Incoación de expediente de baixa de oficio no padrón de habitantes

De acordo co disposto no art.72 do Regulamento de Poboación e Demarcación Territorial das EE. LL., por esta alcaldía ditouse, con data 18 de abril de 2013, a resolución nº 299/2013 pola que se ordena incoar o expediente nº 9/2013 de baixa de oficio no padrón municipal de habitantes das persoas que se relacionan deseguido, polo incumprimento da lexislación vixente, ao figuraren empadroadas incumprindo os requisitos establecidos no art.54 do Regulamento citado: - MARIA FLORINDA COFFI MAUTONE. DNI nº XXXXXXXXX Non sendo posible practicar a notificación no domicilio dos interesados, e de acordo co establecido no artigo 59.5 da Lei 30/1992, de 26 de novembro, advírteselles por medio deste anuncio que poderán examinar o expediente de baixa de oficio na secretaría municipal e, así mesmo, formular perante esta alcaldía as alegacións que estimen pertinentes no prazo de dez días contados dende o seguinte á publicación do presente anuncio no Boletín Oficial da Provincia e no taboleiro de anuncios do Concello. De non presentar alegacións en prazo, e unha vez recibido o informe favorable do Consello Provincial de Empadroamento, ditarase a oportuna resolución de baixa da inscrición padroal. Cee, 13 de maio de 2013 A alcaldesa Zaira Rodríguez Pérez
21/05/2013 | Administración LocalMunicipal
Trazo
Aprobación definitiva do presuposto municipal para o ano 2013

O Presuposto foi aprobado inicialmente polo Pleno en sesión de 12 de abril de 2013 e sometido a exposición pública para reclamacións durante o prazo de quince días, mediante anuncio publicado no BOP número 76, de data 22 de abril pasado, sen que contra o mesmo se presentase alegación algunha segundo certificación expedida pola Secretaria da Corporación. Segundo o disposto no número 3 do artigo 169 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Fancendas Locais, procedese á publicación do resumo por capítulos do presuposto municipal, así como do cadro de persoal, para a súa entrada en vigor con efectos ó 1 de xaneiro de 2013.1.1. Secretaría-Intervención (1) Grupo A1 – Nivel 30 / Grupo A2 – Nivel 28 2.1. Subescala Xestión (1) Grupo A2 – Nivel 26 2.2. Técnico de Servizos Sociais (1) Grupo A2. Nivel 22.2.3. Administrativo (1) Grupo C1. Nivel 22.2.4. Tesoureiro (1) Grupo C1. Nivel 22.2.5. Auxiliar Administrativo (1) Grupo C2. Nivel 18 2.6. Subescala Subalterna Ordenanza (Vacante) Agrupacións Profesionais. Nivel 13.2.7. Subescala Subalterna Subalterno C. P. I. (1) Agrupacións Profesionais. Nivel 12 3.1. Subescala de servicios especiais. Vixilante Municipal (1) Grupo C2. Nivel 18. Obreiro de Servicios Múltiples (Vacante) Conductor obras e servicios (1) Animador/a cultural (1) Programas de Cooperación (20 raballadores/as, media xornada, duración 6 meses) Dotación Servicios Sociais (Educador/a familiar: 1, Auxiliar Admvo.: 1, Persoal de apoio) Dotación Punto Atención Infantil (Director/a: 1, Coidador/a: 1, Persoal de apoio) Subalterno I. E. S. (1) O que se publica para xeral coñecemento, sinalando que, de conformidade co establecido no artigo 171 da do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Fancendas Locais, de 28 de decembro, Reguladora das Facendas Locais, contra o acordo de aprobación definitiva, poderá interpoñerse directamente o recurso contencioso-administrativo ante a Sala correspondente do Tribunal Superior de Xustiza de Galicia, no prazo de dous meses a contar dende o día da publicación deste anuncio. Trazo, 13 de maio de 2013. O Alcalde, Asdo. José Dafonte Varela
21/05/2013 | Administración LocalMunicipal
Fene
Secretaría
Solicitude de licenza municipal para miniresidencia de persoas maiores

Don David Marcos Dedeu Lacima solicitou licenza de apertura dunha actividade de miniresidencia para persoas maiores, 47 plazas na rúa da Torre, 1-3, Perlío. De acordo co Decreto 2414/1961, do 30 de novembro, polo que se aproba o Regulamento de actividades molestas, insalubres, nocivas e perigosas, sométese a información pública por un prazo de dez días hábiles, que comezarán a contar dende a publicación deste anuncio no BOP, para que todas as persoas que se encontren afectadas poidan formular por escrito as reclamacións que consideren pertinentes. O correspondente expediente 2008/AP016/000003 pode consultarse no Departamento de Urbanismo deste Concello en horario de oficina. O que traslado para xeral coñecemento, Fene, a 6 de maio de 2013. O alcalde, Gumersindo Pedro Galego Feal
21/05/2013 | Administración LocalMunicipal
Melide
Ordenanza fiscal reguladora da taxa pola prestación do Servizo de Axuda no Fogar

O Pleno da Corporación, en sesión celebrada o día 9 de maio de 2013 acordou aprobar a Ordenanza Fiscal reguladora da taxa pola prestación do Servizo de Axuda no Fogar, o que se expón ao público na Secretaría municipal, durante trinta días hábiles, que comezarán a contar dende o seguinte día hábil ao da derradeira publicación deste anuncio no taboleiro de edictos do Concello ou no BOP, dentro dos cales os interesados poderán examinar o expediente e presentar as reclamacións que estimen oportunas. De non se presentar reclamacións, entenderanse definitivamente adoptado o acordo, ata entón provisional, sen necesidade de novo acordo plenario. Melide, 10 de maio de 2013 A alcaldesa, Mª Ángeles Vázquez Mejuto
21/05/2013 | Administración LocalMunicipal
Negreira
Aprobación inicial e exposición ó público da Ordenanza reguladora da corta forestal

ANUNCIO Aprobada inicialmente, polo Pleno da Corporación que tivo lugar con data de 9 de maio de 2013, a Ordenanza reguladora da corta forestal, sométese a información pública polo prazo de trinta (30) días hábiles, a contar desde o seguinte ó da presente publicación, para que a cidadanía en xeral poda formular reclamacións e suxerencias. Negreira, 10 de maio de 2013. Alcalde-presidente José Blanco Pazos
21/05/2013 | Administración LocalMunicipal
Bergondo
Intervención
Exposición pública da conta xeral do orzamento do Concello de Bergondo correspondente ó exercicio 2012

Formulada e rendida a Conta Xeral do Orzamento desta corporación correspondente ó exercicio de 2012, integrada polo contido ó que fai referencia o artigo 209 do Real Decreto Lexislativo 2/2004, de 5 de marzo, Texto refundido da Lei reguladora das facendas locais (TRLRFL), e informada favorablemente pola Comisión Especial de Contas, o día 25 de abril de 2013, exponse ó público cos documentos que a conteñen, no departamento de Intervención deste Concello de Bergondo, por espazo de quince días hábiles, contados a partir do seguinte ó da inserción do presente edicto no Boletín Oficial da Provincia, co obxecto de que os interesados lexítimos poidan examinala e presentar por escrito as reclamacións, reparos ou observacións que se estimen pertinentes, durante dito prazo de exposición e oito días máis, de conformidade co disposto no artigo 212.3 do TRLRFL citado e demais disposicións concordantes vixentes. Bergondo, 13 de maio de 2013 A alcaldesa Asdo.: Alejandra Pérez Máquez
21/05/2013 | Administración LocalMunicipal
Sada
Alcaldía
Trámite de audiencia RP 01/2013

Vista a reclamación de responsabilidade patrimonial presentada o 11 de xaneiro de 2013 (RXE.- 207/2013) por DªAdela Patricia Asparuhov Guzga, como consecuencia do funcionamento dos servicios públicos municipais, e dado que non se lle puido practicar a notificación correspondente ao trámite de audiencia no domicilio que figura no expediente administrativo (RP.- 01/2013), por medio deste anuncio notifícaselle, de conformidade co disposto no art.59.5 da Lei 30/1992, do 26 de novembro, de réxime xurídico das Administracións Públicas e do procedemento administrativo común, e pónselle de manifesto que o expediente se atopa en trámite de audiencia á súa disposición na Secretaría Xeral do Concello, e para o coñecemento do contido íntegro do antedito acto no prazo de dez días hábiles seguintes ao da publicación deste anuncio no Boletín Oficial da Provincia. Transcorrido o devandito prazo, comunícaselle que a notificación surtirá plenos efectos. Sada, 13 de maio de 2013 O Alcalde, Asdo.: Ernesto Anido Varela
16/05/2013 | Administración LocalMunicipal
Ferrol
Ordes de execución de limpeza de parcelas

Ao non ser posible notificar aos interesados que se relacionan na táboa adxunta a orde de execución que segue no Departamento de Medio Ambiente para o cumprimento do disposto nos artigos 9 e 199 da Lei 9/2002, do 30 de decembro, de ordenación urbanística e protección do medio rural de Galicia e segundo dispón o artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, procédese a súa práctica mediante o anuncio no Boletín Oficial da Provincia e no taboleiro de edictos do Concello, o que se fai público para coñecemento dos interesados aos que debe servir de notificación informándoos de que: No prazo dun mes, a contar desde o día seguinte á publicación no BOP deste anuncio, deberán proceder á realización dos traballos de limpeza necesarios para manter estas parcelas nas condicións establecidas nos artigos 9 e 199 da Lei 9/2002. No caso de incumprimento, habilitaranse as potestades administrativas para a corrección deste feito, cos medios de execución forzosa previstos na Lei. Esta Resolución esgota a vía administrativa e contra ela poderán interpoñer recurso potestativo de reposición perante o mesmo órgano que a dictou no prazo dun mes, contado dende o día seguinte a súa publicación no BOP, ou ben recurso contencioso-administrativo perante o Xulgado do Contencioso-Administrativo de Ferrol dentro do prazo de dous meses, contados tamén a partir do día seguinte ao da publicación deste anuncio. Ferrol, 24 de abril de 2013. O concelleiro delegado da Área de Medio Ambiente, Urbanismo, Servizos e Seguridade Asdo.: Guillermo Evia Pérez
16/05/2013 | Administración LocalMunicipal
Malpica de Bergantiños
Secretaría
Delegación Alcaldía para casamentos civís

DECRETO DE DELEGACIÓN ESPECÍFICA Por resolución de alcaldía nº 211/2013 de data de 8 de maio de 2013, o sr. alcalde-presidente da Corporación acordou a delegación do exercicio da competencia para a celebración de matrimonio cicil no concelleiro da Corporación Municipal don Jacob Daniel Martin Lomeña Sawadogo para os casamentos que a continuación se especifican: O que se publica en cumprimento do disposto no artigo 44.2 do Real Decreto 2568/1986 de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. Malpica de Bergantiños a 8 de maio de 2013. O alcalde Asd. Jesus Cristian Cardus Sauras
16/05/2013 | Administración LocalMunicipal
Carballo
Anuncio aprobación inicial ordenanza fiscal 23 ocupación de dominio público local con mesas e cadeiras - terrazas de hostalería

O Pleno da Corporación, na sesión ordinaria do 29 de abril de 2013 adoptou, entre outros, o acordo de aprobación inicial da modificación da Ordenanza Fiscal nº 23, reguladora das taxas pola ocupación do dominio público local con mesas e cadeiras –terrazas de hostalería-. Con tal acordo, ábrese o período de exposición pública da devandita modificación da norma, consonte ao previsto nos artigos 15 e seguintes do Real Decreto Lexislativo 2/2004, do 5 de marzo, polo que se aprobou o Texto refundido da Lei reguladora das facendas locais, por un prazo de 30 días hábiles, a contar desde a inserción do anuncio de aprobación inicial no Boletín Oficial da Provincia. Durante o devandito prazo, os interesados poderán presentar cantas alegacións consideren oportunas. Transcorrido o mesmo, de non se teren presentado alegacións, a modificación da Ordenanza considerarase tacitamente aprobada, sen necesidade de novo acordo plenario, e entrará en vigor, unha vez publicado o anuncio de aprobación definitiva da mesma, ao día seguinte ao da publicación do anuncio no B. O. P. Carballo, 7 de maio de 2013. O ALCALDE, Evencio Ferrero Rodríguez
16/05/2013 | Administración LocalMunicipal
As Pontes de García Rodríguez
Intervención
Bases do II Concurso de Interpretación Musical do Conservatorio Profesional das Pontes 2013

DECRETO DE APROBACIÓN DAS BASES DO II CONCURSO DE INTERPRETACIÓN MUSICAL DO CONSERVATORIO PROFESIONAL AS PONTES 2013 ANTECEDENTES DE FEITO En data 02/06/2013 o Departamento do Conservatorio da conta da necesidade de aprobar as bases do II Concurso de Interpretación Musical do Conservatorio Profesional das Pontes 2013. No expediente consta a proposta de gasto núm.142/2013 por importe de 600 €, conformada polo interventor accidental municipal con data 02/06/2013. FUNDAMENTOS DE DEREITO O artigo 184.1 do Real decreto lexislativo 2/2004, do 05 de marzo, que aproba o texto refundido da lei reguladora das facendas locais, regula as fases do procedemento de xestión dos gastos, cuxo contido desenvólvese regulamentariamente nos artigos 52 e seguintes do Real decreto 500/1990, do 20 de abril. O órgano competente para aprobar as facturas, conforme co artigo 21.1 f) da 7/1985, do 2 de abril, reguladora das bases do réxime local, é o alcalde do concello. Por iso, RESOLVO: 1.º.–Aprobar un gasto do II Concurso de Interpretación Musical do Conservatorio Profesional das Pontes de García Rodríguez por importe de 600 € con cargo á partida 2013.0.331.48100.2.º.–Aprobar as bases da II Concurso de Interpretación Musical do Conservatorio Profesional das Pontes de García Rodríguez que relacionamos no anexo: “BASES DO II CONCURSO DE INTERPRETACIÓN INSTRUMENTAL (VENTO, CORDA, PIANO E PERCUSIÓN) DO CONSERVATORIO PROFESIONAL DE MÚSICA DAS PONTES.1.–Poderán participar todos os alumnos de grao elemental, especialidades de: VENTO, CORDA, PIANO e PERCUSIÓN matriculados no Conservatorio.2.–O concurso terá carácter público. Celebrarase os días 15 e 16 de maio, ás 17.00 horas, no salón de actos do Conservatorio. A inscrición queda aberta desde a data de publicación de esta convocatoria ata o día 14 de maio de 2013.3.–A folla de inscrición deberá presentarse na Secretaría do Conservatorio, debidamente cumprimentada. En caso de non presentarse ó concurso non se devolverán os cartos da Inscrición ó alumno.4.–Os alumnos que concursen deberán presentar un repertorio libre cun máximo de 5 minutos de duración. Cando menos, unha das obras deberá ser interpretada de memoria. É imprescindible que todas as obras presentadas sexan do programa traballado co profesor durante o curso. Deberá presentarse unha copia das partituras das obras a interpretar ó xurado.5.–Premios.–Serán tres por categoría: 1.º premio: 50 € 2.º premio: 25 € 3.º premio: 15 € Obsequios para todos os participantes e diploma. Haberá tamén un premio especial por categoría dun vale de 50 € para gastar na tenda Soilar. com. Os premios poderán ser declarados desertos se o xurado así o estima oportuno. Poderá haber premios compartidos entre participantes. A entrega de premios terá lugar ó final do concurso.6. O xurado será alleo ó Conservatorio; a súa decisión será inapelable”. As Pontes de García Rodríguez, a 13 de maio de 2013. O alcalde Valentín González Formoso
16/05/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.41669. Construcción dun galpón

José Caridad Varela, con DNI XXXXXXXXX e enderezo A Calle nº 24 Sarandóns, solicita de Augas de Galicia a autorización de obras no lugar de A Calle, parroquia de Sarandós (Santa María), Concello de Abegondo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.41669. As obras solicitadas consisten na construción dun galpón para apeiros de labranza, cunhas dimensións de 6,00x4,50 m. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Abegondo ou nas oficinas deste servizo, situadas na Rúa Wenceslao Fdez. Flórez, 1-2º, onde estará exposto o expediente de que se trata, para que poida ser examinado por quen o desexe. A Coruña, 30 de abril de 2013 O Xefe de Servizo Territorial Josefa Marina Alpuente Pasanau
16/05/2013 | Administración LocalMunicipal
Ferrol
Secretaría Xeral
Delegación de firma

En cumprimento do artigo 16 da Lei 30/92 de 26 de novembro, de Réxime Xurídico das Administracións Públicas e do Procedemento Administrativo Común, procedo a delegar a firma en dona Martina Aneiros Barros, Concelleira de Emprego e Recursos Humanos, dos vistos e praces dos certificados de empadroamento expedidos pola Secretaría Xeral. No correspondente certificado farase constar a autorización de dita delegación Así o mando e asino no Pazo Municipal de Ferrol a vinteseis de abril de dous mil trece. O ALCALDE O SECRETARIO XERAL D. José Manuel Rey Varela D. Leopoldo Moure García
16/05/2013 | Administración LocalMunicipal
Neda
Exposición pública conta xeral ano 2012

Formulada e rendida a conta xeral do orzamento desta Corporación correspondente ao exercicio 2012 e informada pola Comisión Especial de Contas de data 9 de maio de 2013, exponse ao público cos documentos que a xustifican, na Intervención desta entidade durante quince días hábiles, contados a partires do seguinte ao da inserción do presente edicto no Boletín Oficial da Provincia, co obxeto de que os interesados podan examinala e formular por escrito os reparos e observacións que estimen oportunas, durante o mencionado prazo de exposición e os oito días seguintes, de conformidade co disposto nos artigos 116 da Lei 7/1985, de 2 de abril, reguladora das bases de réxime local, e 212.3 do Texto Refundido da Lei Reguladora das Facendas Locais. En Neda, 9 de maio do 2013. O ALCALDE Asdo.: José Ignacio Cabezón Lorenzo.
16/05/2013 | Administración LocalMunicipal
Ferrol
Notificación de orde de execución de xestión da biomasa vexetal

NOTIFICACIÓN DE ORDE DE EXECUCIÓN DE XESTIÓN DA BIOMASA VEXETAL Ao non ser posible notificar ao interesado que se relaciona na táboa adxunta a orde de execución que se segue no departamento de Medio Ambiente para o cumprimento do disposto nos artigos 9 e 199 da Lei 9/2002, do 30 de decembro, de ordenación urbanística e protección do medio rural de Galicia e na Lei 3/2007 de prevención e defensa contra os incendios forestais de Galicia; e de acordo co establecido no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, procédese a súa práctica mediante o anuncio no Boletín Oficial da Provincia e no taboleiro de edictos do Concello. No prazo dun mes, a contar dende o día seguinte á publicación no BOP deste anuncio, deberá proceder á realización dos traballos de xestión da biomasa vexetal necesarios para manter a parcela nas condicións establecidas nos artigos 9 e 199 da Lei 9/2002, de ordenación urbanística e protección do medio rural de Galicia, e na Lei 3/2007 de prevención e defensa contra os incendios forestais en Galicia. Advirteselle que en caso de incumprimento, habilitaranse as potestades administrativas para a corrección deste feito, cos medios de execución forzosa previstos na Lei. Esta resolución esgota a vía administrativa e contra ela poderán interpoñer recurso potestativo de reposición perante o mesmo órgano que a dictou no prazo dun mes dende o día seguinte a súa publicación, ou ben recurso contencioso-administrativo perante o Xulgado do Contencioso-Administrativo de Ferrol dentro do prazo de dous meses, contados tamén a partir do día seguinte ao da publicación deste anuncio. Ferrol, 24 de abril de 2013. O concelleiro delegado da Área de Medio Ambiente, Urbanismo, Servizos e Seguridade Asdo.: Guillermo Evia Pérez
16/05/2013 | Otras Entidades y Anuncios ParticularesDiversos
Asemblea ordinaria

Convócase a tódolos usuarios desta comunidade, a Asemblea Ordinaria a celebrar na casa da Asociación de Veciños Sartaxas, o vindeiro sábado día 18 de mayo de 2013, ás 19:00 horas en primeira convocatoria, e as 19:30 horas en segunda convocatoria, coa seguinte: ORDE DO DÍA: 1.-LECTURA E APROBACIÓN SE PROCEDE, DA ACTA ANTERIOR.2.-ESTADO DE CONTAS.3.-ORZAMENTOS PARA O ANO 2013.4.-FIXAR COTAS PARA O ANO 2013.5.-ROGOS E PREGUNTAS. Xuño, 2 de mayo de 2013 O Presidente Antonio Sampedro Ameal
16/05/2013 | Administración LocalMunicipal
Ferrol
Notificación de apercibimento para retirada de residuos

NOTIFICACIÓN APERCIBIMENTO PARA RETIRADA DE RESIDUOS De conformidade co disposto nos artigos 59.5 e 61 da Lei 30/1992, de 26 de novembro, de réxime xurídico das administracións públicas e do procedemento administrativo común, faise pública a notificación do apercibimento para a retirada de residuos na parcela que se sinala a continuación ao propietario/a da mesma, xa que ésta non se puido practicar por resultar descoñecido. O expediente obra nas dependencias do Departamento de Medio Ambiente do Concello de Ferrol, concedéndolle ao interesado un novo prazo de quince días hábiles, dende a publicación do presente anuncio, para que proceda á retirada dos residuos. Advertirlle que esgotado este prazo de apercibimento sen realizar o ordenado, impoñeraselle unha multa de 300 euros, que será reiterada mensualmente ata acadar a completa execución do ordenado; excepto que o Concello opte, en calquera momento, polo execución subsidiaria; todo iso sen prexuízo da apertura, se é o caso, do oportuno expediente sancionador. Esta resolución esgota a vía administrativa e contra ela poderá interpoñer recurso potestativo de reposición perante o mesmo órgano que a dictou no prazo dun mes dende o día seguinte a súa publicación, ou ben recurso contencioso-administrativo perante o Xulgado do Contencioso-Administrativo de Ferrol dentro do prazo de dous meses, contados tamén a partir do día seguinte ao da publicación deste anuncio. Ferrol, 24 de abril de 2013. O concelleiro delegado da Área de Medio Ambiente, Urbanismo, Servizos e Seguridade Asdo.: Guillermo Evia Pérez
16/05/2013 | Administración LocalMunicipal
Carballo
Anuncio aprobación inicial modificación terrazas 2013Anuncio aprobación inicial modificación terrazas 2013

O Pleno da Corporación do Concello de Carballo, en sesión ordinaria do 29 de abril de 2013, acordou aprobar inicialmente a modificación do Texto refundido da Ordenanza xeral sobre circulación e utilización das vías públicas do Concello de Carballo. Sométese o expediente a exposición pública por un prazo de 30 días, contados a partires do seguinte ao da publicación do anuncio de aprobación inicial no Boletín Oficial da Provincia, para que os interesados poidan presentar as alegacións que consideren oportunas. De non se presentaren alegacións durante o devandito prazo, a modificación da norma entenderase aprobada definitivamente sen precisar de novo acordo plenario, e entrará en vigor unha vez transcorrido o prazo previsto no art.65.2 da Lei 7/1985, do 2 de abril, reguladora das bases do réxime local, contado desde o día seguinte ao da publicación do anuncio da súa aprobación definitiva no B. O. P. Carballo, 7 de maio de 2013. O ALCALDE, Asdo: Evencio Ferrero Rodríguez
16/05/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.41414. Ampliación de obras e instalacións en industria cárnica

Ramos Alidis S. L., con NIF B15915911 e enderezo Zona Industrial O Allo, parcela 14 Baio, solicita de Augas de Galicia a autorizaciónde obras no lugar de Zona Industrial O Allo, parroquia de Baio (Santa María), Concello de Zas (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.41414. As obras solicitadas consisten na ampliación de obras e instalación en industria cárnica con diversidade de actividades. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Zas ou nas oficinas deste servizo, situadas na Rúa Wenceslao Fdez. Flórez, 1-2º, onde estará exposto o expediente de que se trata, para que poida ser examinado por quen o desexe. A Coruña, 30 de abril de 2013 O Xefe de Byron Vinicio Porterias Tomasto Kamla Surrell Cifor
16/05/2013 | Administración LocalMunicipal
A Laracha
Notificación de limpeza de parcela

ANUNCIO Instruído expediente de limpeza de fincas ao abeiro dos artigos 9 e 199 da Lei 9/2002, de ordenación urbanística e protección do medio rural de Galicia, na parcela de ref. catastral 2192104NH3829S0001HU, sita no lugar de Cancelo do Medio, Cabovilaño, compróbase segundo consulta catastral, que a mesma se atopa sen titular coñecido e en investigación o abeiro do artigo 47 da Lei 33/2003 de Patrimonio do Estado. Dado o problema de salubridade e ornato público derivado da maleza existente na citada finca, esta Administración pretende resolvelo asumindo inicialmente os custos da limpeza da mentada parcela, pero reservándose o dereito de reclamalo do lexítimo titular cando se resolva o expediente de investigación tramitado pola Administración do Estado. Non obstante antes de ditar a resolución que poña fin a este procedemento, se estima conveniente, ao abeiro do artigo 86 da Lei 30/1992 de réxime xurídico das administracións públicas e procedemento administrativo común, sometelo a información pública mediante anunucio publicado no BOP para que no prazo de 20 días, calquera persoa poda examinar o procedemento nas oficinas municipais do Concello da Laracha en horario de 10 a 14 horas. A Laracha, a 7 de maio de 2013. O alcalde José Manuel López Varela